Document ID: /fineweb-2-swissfilter-quality_10-filterrobots/filtered/03755.jsonl.gz/19

ข่าว
10.07.2555 - Dive Deeper with Carlos Coste
นับแต่ปี 2006 โอริส และ นักดำน้ำแบบฟรีไดฟ์วิ่งผู้ทำลายสถิติ คาร์ลอส คอสเต้ (Carlos Coste) ต่างมีความหลงใหลในโลกใต้น้ำอย่างลึกซึ้ง นับตั้งแต่เริ่มต้นพันธมิตร โอริส และ คาร์ลอส ต่างมีพัฒนาการอันก้าวหน้าทั้งด้านการผลิตนาฬิกาดำน้ำและการดำน้ำอย่างสูงสุดระดับโลก และต่างมุ่งมั่นไปข้างหน้า พัฒนานวัตกรรมแห่งเวลาเพื่อสร้างแรงบันดาลใจให้กับทั้งผู้รักนาฬิกาและผู้ที่ชื่นชอบการดำน้ำอย่างไม่หยุดยั้ง
ถือกำเนิดที่เมือง คาราคาส (Caracas) ประเทศเวเนซูเอล่า ในปี 1976 คาร์ลอส คอสเต้ ได้กลายมาเป็นบุคคลแรกที่ทำลายสถิติการดำน้ำแบบไร้อุปกรณ์ ที่ความลึก 100 เมตร ในปี 2003 ถูกบันทึกสถิติโลกถึง 11 ครั้ง ในปี 2005 เขาได้ตำแหน่งแชมเปี้ยนโลกจากการแข่งขันดำน้ำแบบไร้อุปกรณ์ประเภท Constant Weight ครั้งแรกที่ระดับความลึก 105 เมตร ในปี 2006 เขาได้สร้างสถิติโลกในประเภท Variable Weight ที่ระดับความลึก 140 เมตร ที่ Sharm el Sheikh ประเทศอียิปต์ คาร์ลอส ได้รับบาดเจ็บจากการดำน้ำในช่วงปลายปี 2006 ในขณะที่กำลังพยายามทำลายสถิติโลกในการดำน้ำประเภท No Limits เขาได้ฟื้นฟูและฝึกการดำน้ำแบบไร้อุปกรณ์อีกครั้งในปีต่อมา และ ในปี 2010 เขาได้สร้างสถิติใหม่ให้กับ Guinness World Record สำหรับการดำน้ำแบบไร้อุปกรณ์ที่ระดับความลึก 150 เมตร ผ่านถ้ำใต้ทะเล Dos Ojos ที่มีความคดเคี้ยวถึง 31 ไมล์ ที่อยู่ภายใต้เมืองยูคาทาน (Yucatan) ประเทศเม็กซิโก
เพื่อเป็นเกียรติสำหรับการพิชิตชัยที่น่าเหลือเชื่อของ คาร์ลอส คอสเต้ ในปี 2010
โอริส จึงได้รังสรรค์นาฬิกา Carlos Coste Limited Edition Cenote Series – ประดิษฐกรรมแห่งเวลาที่เปี่ยมประสิทธิภาพ เฉกเช่นนาฬิการุ่น Carlos Coste Chronograph Limited Edition ปี 2007 และ Carlos Coste Limited Edition ปี2006 โอริสยังได้ร่วมงานอย่างใกล้ชิดกับคาร์ลอส ในการทดสอบประสิทธิภาพและคุณสมบัติในทุก ๆ ด้านที่จำเป็นสำหรับนาฬิกาดำน้ำ
Ulrich W. Herzog ประธานบริหารสูงสุดของโอริส ได้กล่าวว่า: “ เราภาคภูมิใจในพันธมิตรของเรา Carlos Coste เขามีปรัชญาและแสดงถึงคุณค่าอย่างสูงสุดในการทำงานอย่างมืออาชีพ และ อุทิศตนในโลกแห่งการดำน้ำอย่างแท้จริง เขาจึงเป็นบุคคลที่เหมาะสมอย่างยิ่งกับปณิธานของเรา: “ real watches for real people ”
Carlos Coste กล่าว; “ ผมมีความตื่นเต้นเป็นอย่างยิ่งสำหรับก้าวต่อ ๆ ไปของ โอริส เนื่องจากเป็นแบรนด์ที่มีความก้าวหน้าระดับแถวหน้า และพัฒนาเทคโนโลยีใหม่ที่จำเป็นสำหรับนาฬิกาดำน้ำอย่างต่อเนื่องจริงจัง มีความเที่ยงตรง แม่นยำ ไม่เว้นแม้การดีไซน์ และผมก็เฝ้ารอที่จะได้มีส่วนร่วมในการสร้างนวัตกรรมใหม่ ๆ ในปีต่อ ๆ ไป ”